Aachen
'S e baile anns a' Ghearmailt a th' ann an Aachen (Ainm slàn Bad Aachen, Öcher Platt/Dual-chainnt Aachen: Oche). Tha e suidhichte ann an taobh an iar na Ghearmailte, far a bheil crìochan na Gearmailte, nan Tìrean Ìsle agus na Beilg a' coinneachadh. 'S e spatha a th' ann. Thàinig an t-ainm Aachen bhon fhreumh-fhacal Ghearmaineach "ahwō" agus tha e a' ciallachadh "uisge". B' e "Aquisgranum" an t-ainm Ròmanach a bh' air: "Uisge na Grannois". B' e dia Ceilteach na leighis a bha ann an Grannos. Tha tobraichean tethe ann an Aachen. Tha cumhachdan leighis aca.

Eachdraidh
Bha a' chiad àite-fuirich ann an Linn ùr na Cloiche. Bha mèinnearachd Ceilteach ann an Linn an Umha an seo.
Thog na Ròmanaich àite-failcidh air na tobraichean teasach. An ceann na 8mh linne thàg rìgh Teàrlach Mòr Aachen airson an rath a b' fheàrr aige. Thog e cille, "Pfalzkapelle" agus pàlas impireil. An-diugh tha talla a' bhaile ann an àite a' phàlais agus tha am "Pfalzkapelle" pàirt na h-àrd eaglaise "Aachener Dom". Fhuair Teàrlach Mòr taise à Ierusalem agus tha taistealachd ainmeil "Heiligtumsfahrt"  ann an Aachen ann a h-uile seachdamh bliadhna. Tha an "Aachener Dom" air Liosta Làrach Dhualchas na Cruinne.

Aachen an-diugh
Bidh duais "Karlspreis" ann airson a' chuid obrach ro aonachd na Roinn-Eòrpa a h-uile bliadhna deasghabhail ann an talla a' bhaile. 'S e "RWTH Aachen"  an t-oilthigh cliùiteach ann an Aachen. Bidh co-fharpais eadar-nàiseanta airson marcadh "CHIO Aachen" a' tachairt a h-uile samhradh. 'S e Alemannia Aachen a th' ann sgioba ball-coise a' bhaile. Tha an raon aca Tivoli ri taobh an raoin CHIO anns a' cheàrn Soers

Ainm a' bhaile ann an cànanan eile 

Thathar a' cleachdadh tòrr dhreach an ainm anns na dùthchannan air iomall na Gearmailte, mar a leanas:

Bailtean Co-cheangailte
 Arlington (Bhirginia)
 Halifax
 Cape Town
 Kostroma
 Naumburg
 Ningbo
 Reims
 Sariyer
 Toledo

Dual-chainnt 
'S e Öcher Platt a tha ann an dual-chainnt Aachen. 'S e cànan Ripuarach a th' innte. Tha mòran òranan dualchasach traidiseanta anns an Öcher Platt, m.e. an "laoidh" neo-oifigeil Aachen, "Vür sönd allemoele Öcher Jonge"  ('S e bàlaichean Aachen a th' annainn uile gu léir).

Dealbhan

Iomraidhean

Ceanglaichean a-mach 
 Urbs aquensis - Laoidh oifigeil Aachen (Laideann)
 Vür sönd allemoele Öcher Jonge - Laoidh neo-oifigeil Aachen (Öcher Platt)

Bailtean anns A' Ghearmailt
A' Ghearmailt